AaB med den nye cheftræner Lars Søndergaard i spidsen indleder 22. juni forberedelserne til sæsonen 2015/2016, og endnu engang er der tilgang fra klubbens talentsektor. - Det er særdeles glædeligt, at vi med dygtigt talentarbejde i både AaB og i vores cirka 120 samarbejdsklubber igen kan give unge spillere chancen. Jannik Pohl træder ind i truppen som fuldstidsspiller, mens Oliver Abildgaard og Asger Bust i første omgang skal veksle mellem Superligatruppen og U/19-truppen, og vi ser frem til at følge deres fortsatte udvikling, siger AaBs sportsdirektør, Allan Gaarde. Inklusive Thomas Enevoldsen og Nicklas Helenius hvis lejeaftaler udløber 30. juni, har 16 ud af 27 spillere i AaB's Alka Superligatrup spillet ungdomsfodbold for AaB.

Referat:
Fra den kommende sæson avancerer U/19 Liga-talenterne Jannik Pohl, Oliver Abildgaard og Asger Bust til AaB's førsteholdstrup.